CELEX: 62021CN0166
Language: fi
Date: 2021-03-12 00:00:00
Title: Asia C-166/21: Kanne 12.3.2021 – Euroopan komissio v. Puolan tasavalta

26.4.2021   
            
            
               FI
            
            
               Euroopan unionin virallinen lehti
            
            
               C 148/13
            
         
      Kanne 12.3.2021 – Euroopan komissio v. Puolan tasavalta
      (Asia C-166/21)
      (2021/C 148/17)
      Oikeudenkäyntikieli: Puola
      
         Asianosaiset
      
      
         Kantaja: Euroopan komissio (asiamiehet: C. Perrin ja M. Siekierzyńska)
      
         Vastaaja: Puolan tasavalta
      
         Vaatimukset
      
      Kantaja vaatii, että unionin tuomioistuin
      
                  —
               
               
                  toteaa, että Puolan tasavalta ei ole noudattanut alkoholin ja alkoholijuomien valmisteverojen rakenteiden yhdenmukaistamisesta 19.10.1992 annetun neuvoston direktiivin 92/83/ETY (1) eikä suhteellisuusperiaatteen mukaisia velvoitteitaan, kun se on evännyt lääkkeiden valmistukseen tarkoitetun etyylialkoholin maahantuojalta pakottavan vapautuksen valmisteverosta, kun tämä ei ole valinnut valmisteverottomuuden järjestelmää
               
            
                  —
               
               
                  Puolan tasavalta on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Puolan tasavalta on ottanut käyttöön kansallisia säännöksiä, joiden mukaan lääkkeiden valmistukseen tarkoitetun etyylialkoholin maahantuojaa ei vapauteta valmisteverosta, kun tämä ei ole valinnut valmisteverottomuuden järjestelmää.
      Tämä tarkoittaa alkoholin ja alkoholijuomien valmisteverojen rakenteiden yhdenmukaistamisesta 19.10.1992 annetun neuvoston direktiivin 92/83/ETY 27 artiklan 1 kohdan d alakohdan mukaisten velvoitteiden rikkomista sekä suhteellisuusperiaatteen loukkaamista.
      Direktiivin kyseisen säännöksen mukaan jäsenvaltioiden on, kun alkoholi on tarkoitettu käytettäväksi lääkkeiden valmistukseen, vapautettava se valmisteverosta edellytyksin, jotka niiden on vahvistettava näiden valmisteverovapautuksien oikean ja välittömän soveltamisen varmistamiseksi sekä veropetosten, veron kiertämisen tai muiden väärinkäytösten torjumiseksi. Valmisteverosta vapauttamista ei ole tarpeen tehdä riippuvaiseksi valmisteverottomuuden järjestelmän käyttämisestä, jotta voitaisiin varmistaa vapautuksen oikea ja välitön soveltaminen sekä torjua veropetoksia, veron kiertämistä tai muita väärinkäytöksiä. Tämä olisi myös suhteellisuusperiaatteen vastaista.
      
         (1)  EYVL 1992, L 316, s. 21.